Борис Младенов-Young
Един след друг, тъй както са дошли…

chitanka.info

Един след друг, тъй както са дошли

сезоните безшумно отминават.

След тях почти невидими следи

неумолимо в нас се напластяват.

Трапчинки… Бръчки… Косъм посребрен…

След него — втори, трети… над дузина…

И пак дошъл рожденият ни ден —

множат се те година след година.

В замяна ни залъгват със пари,

подмамват ни с дела материални,

догдето стигнем старини печални.

И в ужас ний крещим: „О, време, спри!

Та ний не сме до днес живот видели.“

„Не ви е никой крив — да сте живели!“

Сидни Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.